

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

31 Δεκεμβρίου, 2020

**Δελτίο Τύπου 5 - Θανατηφόρα Οδική Σύγκρουση**

Σε νέα θανατηφόρα οδική σύγκρουση που συνέβη σήμερα το μεσημέρι στην Αραδίππου, έχασε τη ζωή του ο 35χρονος Χριστάκης Χριστοδούλου, κάτοικος Αραδίππου.

Συγκεκριμένα, γύρω στη 1.15μ.μ. σήμερα, ενώ ο 35χρονος οδηγούσε τη μοτοσικλέτα του στη λεωφόρο Μακαρίου στην Αραδίππου, κάτω από συνθήκες που διερευνώνται, προσέκρουσε σε προπορευόμενο όχημα που οδηγούσε 41χρονη.

Από τη σύγκρουση, ο 35χρονος τραυματίστηκε κρίσιμα και μεταφέρθηκε με ασθενοφόρο στο Γενικό Νοσοκομείο Λάρνακας, όπου υπέκυψε στα τραύματά του.

Η Τροχαία Λάρνακας συνεχίζει τις εξετάσεις.

.

.

Κλάδος Επικοινωνίας